फोन कॉल इंटरसेप्ट हुई, साथी UP में छिपे, राजस्थान पुलिस बोली- फरारी में हरियाणा पुलिस शामिल
Rajasthan Haryana Junaid Nasir Double Murder Case नासिर-जुनैद हत्याकांड से सुर्खियों में आया मोनू मानेसर हरियाणा से नेपाल भाग गया है। राजस्थान पुलिस ने इसका खुलासा किया है।
नासिर-जुनैद हत्याकांड से सुर्खियों में आया मोनू मानेसर हरियाणा से नेपाल भाग गया है। राजस्थान पुलिस ने इसका खुलासा किया है। उन्होंने मोनू मानेसर की फोन इंटरसेप्ट की है। जिसमें पैसों का लेन-देन हुआ है। सूत्रों के मुताबिक, मोनू ने अपने खर्चे के लिए पैसे मंगवाए। वहीं उसके बाकी साथी उतर प्रदेश में अंडरग्राउंड हैं।
राजस्थान पुलिस ने इस बारे में यह इनपुट हरियाणा पुलिस को भेजा है। सूत्रों के मुताबिक राजस्थान पुलिस इन सबूतों के साथ हरियाणा पुलिस पर सवाल उठाए कि मोनू मानेसर समेत बाकी आरोपियों की फरारी में हरियाणा पुलिस ने संरक्षण दिया है। इसको लेकर अब दोनों राज्यों की पुलिस फिर आमने-सामने हो गई है।
इससे पहले नूंह में गौरक्षक की गर्भवती पत्नी को पीटने पर राजस्थान पुलिस पर हरियाणा में केस दर्ज हुआ। इस मारपीट से 9 माह की गर्भवती के पेट से मरा बच्चा पैदा हुआ था।
पुलिस को मिले सुराग
राजस्थान पुलिस के एक वरिष्ठ अधिकारी के अनुसार मोनू मानेसर सहित भिवानी दोहरे हत्याकांड के 4 संदिग्ध पड़ोसी देश नेपाल भाग गए हैं। पुलिस को इसके अहम सुराग मिले हैं। राजस्थान पुलिस के सूत्रों का कहना है कि उसके कुछ साथी उत्तर प्रदेश (UP) में छिपे हुए हैं। कथित तौर पर, कुछ अच्छी तरह से जुड़े दक्षिणपंथी लोगों ने संदिग्धों को हरियाणा से भागने में मदद की है।
हरियाणा पुलिस का पलटवार- घर में था मोनू, क्यों नहीं पकड़ा
इस मामले में हरियाणा पुलिस ने राजस्थान पुलिस के दावे को झूठा बताया है। पुलिस के अधिकारियों का कहना है कि स्थानीय स्तर पर की गई जांच में यह स्पष्ट हो चुका है कि मोनू सहित अन्य संदिग्ध अपहरण की शिकायत के 24 घंटे बाद तक अपने घरों में ही थे। ऐसे में राजस्थान पुलिस ने इस केस की तेजी से जांच कर उन्हें गिरफ्तार क्यों नहीं किया। अब इस मामले में अपनी नाकामी छिपाने के लिए हरियाणा पुलिस पर आरोप लगाए जा रहे हैं।
रेड कॉर्नर नोटिस करेगी जारी
एक वरिष्ठ अधिकारी ने बताया कि इस मामले में कुछ और भी खुफिया जानकारी मिली हैं, लेकिन अभी हम ज्यादा खुलासा नहीं कर सकते। राजस्थान पुलिस के सूत्रों के अनुसार पुलिस आरोपियों के खिलाफ इस समय पर रेड कॉर्नर नोटिस जारी करने की तैयारी कर रही है। जल्द ही पुलिस के वरिष्ठ अधिकारी इसकी मंजूरी दे देंगे।
नूंह को लेकर अलर्ट मोड पर हरियाणा
हरियाणा के नूंह को लेकर पुलिस अलर्ट मोड पर है। हाल ही में हरियाणा सरकार ने दंगे के इनपुट मिलने के बाद नूंह जिले में तीन दिनों तक इंटरनेट सेवाएं पूरी तरह से बंद कर दी थीं। हालांकि नूंह प्रशासन की ओर से अभी भी जिले में 144 धारा लगाई हुई है। साथ ही प्रशासन की ओर से हर गतिविधि की जानकारी सरकार को सीधे दी जा रही है।
ये खबरें भी पढ़ें... 
नासिर-जुनैद हत्याकांड... मोनू मानेसर के 2 VIDEO सामने आए:बोला- गौ-तस्करों को मारेंगे, जिंदा काटेंगे; हरियाणा पुलिस सुपर-डुपर, पूरी मदद करती है 
राजस्थान के 2 मुस्लिम युवकों नासिर-जुनैद हत्याकांड से चर्चा में आए गौरक्षक मोनू मानेसर के 2 वीडियो सामने आए हैं। पहले में वह गौ-तस्करों को मारने और जिंदा काटने की बात कर रहा है, जबकि दूसरे वीडियो में वह हरियाणा पुलिस की तारीफ में खूब कसीदे पढ़ते हुए पूरा सहयोग करने की बात कर रहा है (पूरी खबर पढ़ें)
कौन है मोनू मानेसर, जिसका नाम जुनैद-नासिर हत्या में आया: 20 दिन में 2 हत्या व 1 हत्या के प्रयास का आरोप; पुलिस से पहले मिलती है गौतस्करी की खबर
राजस्थान के 2 मुस्लिम युवक जुनैद-नासिर को बोलेरो गाड़ी में जिंदा जलाने के केस में हरियाणा के मोनू मानेसर का नाम फिर चर्चा में है। हालांकि उसने सफाई दी कि इस केस से कुछ लेना-देना नहीं लेकिन जुनैद-नासिर का परिवार उसी पर आरोप लगा रहा है (पूरी खबर पढ़ें)
जुनैद-नासिर मर्डर केस, राजस्थान पुलिस पर हरियाणा में FIR: शिकायत में लिखा- आरोपी की पत्नी को पीटा जिससे गर्भ में बच्चे की मौत 
गौ तस्करी को लेकर कथित तौर पर जिंदा जलाए गए जुनैद-नासिर मामला अब हरियाणा वर्सेस राजस्थान होता दिख रहा है। हरियाणा पुलिस ने मंगलवार को राजस्थान पुलिस के खिलाफ केस दर्ज किया (पूरी खबर पढ़ें)